ઉત્તર કોરિયા સતત બેલિ‌સ્ટિક પ્રવૃત્તિઓને અંજામ આપી રહ્યું છે. જે સંયુકત રાષ્ટ્ર સુરક્ષા પરિષદના સંકલ્પોના ઉલ્લંઘન સમાન છે. અમેરિકાએ સ્પષ્ટપણે જણાવ્યું છે કે તે તેના સાથી દેશ દક્ષિણ કોરિયા અને જાપાનની સુરક્ષા માટે કટિબદ્ધ છે. વધુમાં જણાવ્યું છે કે અમેરિકા આવી ભડકાવનારી કોઈ પણ કાર્યવાહીનો મજબૂત જવાબ આપવા હંમેશા તૈયાર રહેશે. જાપાન અને સંયુકત રાષ્ટ્રએ પણ આવા પરીક્ષણ અંગે ચિંતા વ્યકત કરતા તેની આકરી ટીકા કરી હતી અને તે અંગે સખત પગલાં લેવાની પણ ચીમકી આપી છે.